A TŰZ MEGELŐZÉSÉNEK RENDSZABÁLYAI

 a ……………………… Társasház lakóépületében

Az Országos Tűzvédelmi Szabályzatban és a 30/1996. BM rendeletben a lakóépület kezelőjének meghatározott feladatnak eleget téve a lakások és közös terek tűz elleni védelme, a lakók biztonsága érdekében a tűzvédelmi használati szabályokat az alábbiakban teszem közzé:[[1]](#footnote-1)

**Általános szabályok**

1. A házban lakó nagykorú személyeknek meg kell ismerniük és meg kell tartaniuk – illetőleg meg kell tartatniuk – a tulajdonukban-használatukban álló épület és lakás, az eszközök és anyagok használatára és működésére vonatkozó tűzvédelmi szabályokat.
	1. Meg kell ismerniük a tűz jelzésével, a tűz oltásával kapcsolatos szabályokat.
	2. Kötelesek gondoskodni arról, hogy a nevelésük, felügyeletük alatt álló személyek az 1. pont szerinti ismereteket megszerezzék és tevékenységük során ne okozzanak tüzet, vagy közvetlen tűzveszélyt.
2. Az épület helyiségeit csak rendeltetésüknek megfelelően szabad használni. A rendeltetéstől – használatbavételi engedélytől eltérő használathoz az alapító okiratban foglaltakon túl – hatósági engedély is szükséges.

**Használat – tevékenység**

1. Az épület helyiségeiben – az eredeti rendeltetés meghagyásával – kézműipari vagy szolgáltatási tevékenység csak a kezelő egyetértésével folytatható, ha az nem tartozik a 2. pont hatálya alá. Nem szükséges a kezelő egyetértése, ha a tevékenység a tűz kockázatát nem növeli.
2. Éghető folyadék használata:
	1. Felújítás, karbantartás közben I-II tűzveszélyes fokozatú (robbanásveszélyes tűzveszélyességi osztályba tartozó) éghető folyadékot csak jól szellőztetett helyiségben szabad használni.
	2. A helyiségben közben gyújtóforrás ne legyen.
	3. A helyiséget a szabadba kell szellőztetni, a gőzök lépcsőházba jutását meg kell akadályozni.
3. Az épületben nem szabad olyan cselekményt végezni, amely tüzet, vagy robbanást okozhat.
Hegesztés vagy nyílt láng használatával járó munka csak külön engedély szerint végezhető. Szolgáltató ilyen munkát csak a házkezelő egyetértésével végezhet.
4. Dohányozni nem szabad a közös használatú terekben, illetve a garázsokban.
5. Éghető folyadékot a csatornába juttatni nem szabad.

**Tárolás**

1. Az épületben a rendeltetéstől eltérő mennyiségű éghető anyagot nem szabad tárolni.
2. Nem szabad tárolni, átmenetileg elhelyezni sugárzó vagy robbanó anyagot.
3. Éghető folyadékot a központi fűtés vezetékétől, radiátortól 1 méter távolságon belül nem szabad elhelyezni.
4. Lakásban legfeljebb 10 liter I-II tűzveszélyességi fokozatú (robbanásveszélyes) folyadék, valamint robbanásveszélyes osztályú aeroszol és legfeljebb 30 liter III. tűzveszélyességi fokozatú folyadék tárolható.[[2]](#footnote-2)
5. Gépjármű, robbanómotoros segédmotor az épület közös használatú helyiségeiben nem tárolható.
6. Közös használatú közlekedőkben, lépcsőházban a villamos mérő fali szekrények tárolásra nem használhatók.
7. A padlástérben anyagot tárolni nem szabad.

**Tüzelő-, fűtőberendezés**

1. Csak olyan ideiglenes, kisegítő fűtési megoldás alkalmazható, amely rendeltetésszerű használata közben nem jelent tűz,- vagy robbanásveszélyt.
2. Fűtési mód megváltoztatásáról, kiegészítő fűtőberendezés alkalmazásáról – szokásos hősugárzó kivételével – a házkezelőt előzetesen tájékoztatni kell.
3. Nyílt lángú, vagy szabadon sugárzó berendezés és éghető anyag között a berendezés gépkönyvében meghatározott, annak hiánya esetén 1 méter távolságot kell tartani.

**Közlekedők, ajtók**

1. Az épület közlekedési útjain, folyosókon és lépcsőházban dekoráció, virág elhelyezése:
	1. A zárt közlekedőkben, a függőfolyosókon a falfelület legfeljebb 15 %-át kitevő dekoráció helyezhető el.
	2. A dekoráció, virágok a legalább 1.1 m széles közlekedő felület feletti 2 m magasságig a menekülésre alkalmas teret nem szűkíthetik le.
	3. A közös használatú területeken elektromos berendezés felügyelet nélkül (pl. hűtőláda) nem üzemeltethető.
	4. A padlástéri ajtókhoz vezető út nem szűkíthető le.
	5. A szabadba vezető kijáratot leszűkíteni, a közművek elzáróihoz, kapcsolóihoz hozzáférést korlátozni nem szabad.

**Világító és villamos berendezés**

1. A lomkamrában, padláson nyílt lángú világító berendezés nem használható.
2. Villamos berendezés és éghető anyag között olyan távolságot kell tartani, hogy üzemelés közben keletkező hő gyújtási veszélyt ne jelentsen.
3. A villamos berendezést a szabványoknak megfelelően lehet bővíteni, felújítani és használni.
4. A biztosítékok és vezetékhálózat feleljen meg a fogyasztók összesített teljesítményének.
5. A villamos vezetékkötéseket kettő évenként szakemberrel ellenőriztetni kell, a laza érintkezéseket meg kell szüntetni.

**Magatartás tűz esetén**

1. Aki tüzet, vagy annak közvetlen veszélyét észleli, köteles azt 112 számon az Egységes Segélyhívó Rendszer segítségével a tűzoltóságra jelezni.
2. A tüzet észlelő, arról tudomást szerző a tűzjelzést követően – vagy lehetőség szerint azzal egyidőben – a házban lakókat hangos tűzilármával értesítse a veszélyről.
3. A tűzoltásban a házban tartózkodók a tőlük elvárható mértékben kötelesek közreműködni.
4. Az utcai bejáratot a tűzoltóság érkezéséig szabaddá kell tenni.
5. A belső folyosókról, lépcsőházból a menekülést akadályozó füstöt a lépcsőházi ablakok nyitásával el kell távolítani.
6. Veszélyhelyzetben az épületet késlekedés nélkül el kell hagyni. Távozás előtt a lakáson belüli ajtókat, ablakokat be kell tenni.
7. Ha a távozásra nincs lehetőség:
	1. A lakásba a füst bejutását meg kell akadályozni.
	2. A lépcsőházra nyíló ajtó, ablak réseit nedves ruhával eltakarni.
	3. Telefonon segítséget kérni.
	4. A segítség megérkezését – füst elöl a padló közelében – fegyelmezetten kell megvárni.

1. Égő ruházatú személyt a mozgásban meg kell akadályozni, vízzel vagy a padlóra fektetve kell a ruházat tűzét eloltani.

Kelt: ………………………, 20…. év .... hónap …… nap

1. A rendszabályok nem vonatkoznak az épületen belüli, üzlet rendeltetésű helyiségcsoportokra [↑](#footnote-ref-1)
2. A rendszabályok nem vonatkoznak az épületen belüli, üzlet rendeltetésű helyiségcsoportokra [↑](#footnote-ref-2)